لوی پامیر

لوی پامیر یا ستر پامیر ( واخی : پاسټ پامیر ؛ قرغیز : چونګ پامیر) د افغانستان په شمال ختیځ کي د واخان په ختیځه برخه او د تاجکستان په ګاونډ کي د پامیر غرونو په اوږدو کي یوه پراخه U-شکل لرونکې او زرغونه دره ده. د زورکول جهيل د همدې پامیر په شمالي څنډه کي پروت دی.

د لوی پامیر دره ۶۰ کیلومتره اوږدوالی لري، Aga Khan Development Network (2010): Wakhan and the Afghan Pamir  او شمال ته یې د جنوبي الیچور لړۍ او جنوب ته یې د نیکولاس لړۍ او واخان لړۍ سره تړلي دي.

لوی پامیر سیمه د واخي او قرغز توکمونو اړوند شپانه د دوبي د څړځایونو لپاره کاروي.  د یادي درې شاوخوا د مارکو پولو پسونو ، د واوري پړانګانو ، ایبکس او نصواري رنګه ییږانو له امله خورا مشهوره ده.  په تیرو وختونو د لوی پامیر دره د واخان د سلطنت یوه برخه وه. 

 د لوی پامیر ځنګلي اړخ 
لوی پامیر په افغانستان کي د وحشي ژوو زېرمه او د لوړو غرونو یوه لړۍ لري، چي دننه یې د اباخان، منجولک، سرګز او تولیبای سیندونو درې د پامیر سیند سره څېرمه بهیږي. ددې ځای په جنوب کي د واخان سیند اړوند پراخه دره پرته ده. د وحشي او ځنګلي ژوو یاده زېرمه د خپل شهرت له امله د برډ لایف انټرنیشنل لخوا د مرغیو د مهمې سیمې (IBA) په توګه نومول سوې ده.
 دا هم وګورئ  
کوشنی پامير
 سرچینې